APURE พุ่งกระฉุด 17% หลังโชว์งบฯ ปี 63 โตทะลัก 10 เท่าตัว แตะ 319.62 ลบ.
APURE พุ่งกระฉุด 17% หลังโชว์งบฯ ปี 63 โตทะลัก 10 เท่าตัว แตะ 319.62 ลบ.
24 ก.พ. 2564

ผู้สื่อข่าวรายงานว่า บริษัท อกริเพียว โฮลดิ้งส์ จำกัด (มหาชน) หรือ APURE ณ เวลา 10.35 น.อยู่ที่ระดับ 2.90 บาท ลบวก 0.42 บาท หรือ 16.94% ด้วยมูลค่าซื้อขาย 200.11 ล้านบาท ราคาหุ้นนิวไฮในรอบ 3 ปี 8 เดือน โดยเทียบตั้งแต่หุ้นยืนที่ระดับ 2.94 บาท เมื่อวันที่ 14 มิ.ย.60

โดย APURE  รายงานผลการดำเนินงานสิ้นสุดวันที่ 31 ธันวาคม 2563 มีกำไรสุทธิ 319.62 ล้านบาท เพิ่มขึ้น 996.79% จากช่วงเดียวกันของปีก่อนอยู่ที่ 29.14 ล้านบาท เนื่องจากบริษัทฯมียอดขายสินค้าในต่างประเทศเพิ่มขึ้นถึงแม้จะมีสถานการณ์โรคระบาดจากไวรัสโควิค-19 แต่บริษัทฯยังคงมีการรักษาความสัมพันธ์กับลูกค้าต่างประเทศอย่างใกล้ชิดผ่านการใช้ระบบออนไลน์

อีกทั้งบริษัทยังมีกำไรจากอัตราแลกเปลี่ยนเมื่อเทียบกับเงินสกุลเหรียญสหรัฐอเมริกา (ที่เป็นเงินตราค้าขายหลักของบริษัทฯ) ในส่วนของตลาดในประเทศจะเห็นว่ามีการเติบโตในส่วนของเมล็ดพันธ์และผักและผลไม้สดเพิ่มมากขึ้น